జర్మనీ
1914 జూన్ 28న ఆస్ట్రియా రాజకుమారుని హత్య మొదటి ప్రపంచ యుద్ధానికి ప్రేరకమైంది. ఓటమిని ఎదుర్కున్న కేంద్ర శక్తులలో భాగమైన జర్మనీ, కూటమి శక్తుల చేతిలో అపజయం పాలవడం అన్ని కాలాలలో జరిగిన ఒక హేయమైన పోరాటంగా భావించబడింది. మొదటి ప్రపంచయుద్ధంలో రెండు మిలియన్ల మంది జర్మనీ సైనికులు మరణించి ఉంటారని అంచనా. నవంబరు 1918లో జర్మనీ విప్లవం మొదలై చక్రవర్తి రెండవ విలియం ఇతర జర్మనీ పాలకరాజులు పదవీచ్యుతి పొందారు. నవంబరు 11న యుద్ధం అంతం చేయడానికి ఆయుధ నిషేధంపై సంతకం చేయబడింది. జర్మనీ 1919లో వేర్సైల్లెస్ ఒప్పందం పై బలవంతంగా సంతకం చేసింది. సాంప్రదాయక యుద్ధానంతర రాయబారానికి వ్యతిరేకంగా మధ్యవర్తిత్వం, ఓడిపోయిన కేంద్ర శక్తులను వదలివేసింది. జర్మనీలో ఈ ఒప్పందం మరొక విధంగా యుద్ధం తరువాత అవమానకర కొనసాగింపుగా భావించబడింది. తరువాతి కాలంలో దాని క్రూరత్వం దేశంలో నాజీయిజం ఎదగడానికి దోహదం చేసినదిగా భావించబడుతుంది.
రెండవ ప్రపంచ యుద్ధం - మొదలు
ఐరోపాలో హిట్లర్, ముస్సోలినిలు సైనికంగా మరింత బలం చేకూర్చుకున్నారు. 1938 మార్చి నెలలో హిట్లర్ ఆస్ట్రియాని జర్మనీలో విలీనం చేసుకున్నాడు. ఈ కవ్వింపు చర్యకు ఐరోపాలోని ఇతర పెద్ద దేశాల నుండి ఎటువంటి వ్యతిరేకతా వ్యక్తం కాలేదు. దానితో హిట్లర్ మరింత దుడుకుగా వ్యవహరించి చెకొస్లవేకియా, పోలాండ్ తదితర పొరుగు దేశాల్లో జెర్మను భాష మాట్లాడే ప్రాంతాలు జర్మనీలో కలవాలనే వాదన ప్రాచుర్యంలోకి తెచ్చాడు. దీనికి కూడా వ్యతిరేకత పెద్దగా వ్యక్తం కాకపోవటంతో 1939 మార్చిలో జర్మనీ చెకొస్లవేకియాని ఆక్రమించుకుంది. దీనితో కలత చెందిన పోలాండ్ హడావిడిగా ఇంగ్లాండ్, ఫ్రాన్స్ లతో యుద్ధ సహకార ఒప్పందం చేసుకుంది. ఏప్రిలోలో ఇటలీ అల్బేనియాని ఆక్రమించుకోవటంతో రొమేనియా, గ్రీస్ దేశాలు కూడా ఇంగ్లాండ్, ఫ్రాన్స్ లతో ఇదే విధమైన ఒప్పందం చేసుకున్నాయి. సోవియెట్ యూనియన్ ఇంగ్లాండ్, ఫ్రాన్స్ లతో జట్టు కట్టటానికి ఆసక్తి కనపరిచింది కానీ పోలాండ్ అభ్యంతరం వల్ల అది జరగలేదు.